rejauldu/bengali-wikipedia huggingface dataset:
১৯৬৯ গ্রেগরীয় বর্ষপঞ্জির একটি সাধারণ বছর যা বুধবার দিয়ে শুরু হয়েছে।   ঘটনাবলী   জানুয়ারি   ৪ জানুয়ারি: পূর্ব পাকিস্তান ছাত্রলীগ ও পূর্ব পাকিস্তান ছাত্র ইউনিয়ন যৌথভাবে ‘ছাত্র সংগ্রাম কমিটি’ (Students Action Committee) গঠন করে এবং আন্দোলনের কর্মসূচি হিসেবে ১১ দফা দাবি ঘোষণা করে।  ৭ ও ৮ জানুয়ারি: গণতন্ত্র প্রতিষ্ঠার পক্ষে রাজনৈতিক ঐক্য ডেমোক্রেটিক অ্যাকশন কমিটি বা ড্যাক (DAC) গঠিত হয়। ২০ জানুয়ারি - ছাত্রদের মিছিলে গুলিবর্ষনের ঘটনায় নিহত হন ছাত্র আসাদ  ফ্রেব্রুয়ারি  ১৫ ফেব্রুয়ারি - কুর্মিটোলা ক্যান্টনমেন্টে আটক আগরতলা ষড়যন্ত্র মামলার অন্যতম আসামী সার্জেন্ট জহুরুল হক কে হত্যা।  ১৮ ফেব্রুয়ারি - রাজশাহী বিশ্ববিদ্যালয়ের শিক্ষকদের মৌন মিছিলে গুলি চালালে নিহত হন শিক্ষক ড. শামসুজ্জোহা।  ২১ ফেব্রুয়ারি - আগরতলা ষড়যন্ত্র মামলা প্রত্যাহার।  ২২ ফেব্রুয়ারি - আগরতলা ষড়যন্ত্র মামলা প্রত্যাহার করে নেয় এবং শেখ মুজিবুর রহমানকে মুক্তি দিতে বাধ্য হয়।  ২৩ ফেব্রুয়ারি - শেখ মুজিবকে রেসকোর্স ময়দানে প্রায় পাঁচ লক্ষ লোকের উপস্থিতিতে সংবর্ধনা দেওয়া হয় এবং ‘বঙ্গবন্ধু’ উপাধিতে ভূষিত করা হয়।  ২৬ ফেব্রুয়ারি - বিরোধী নেতৃবৃন্দের সাথে আলোচনার জন্য আইয়ুব খান গোলটেবিল বৈঠক আহ্বান করেন। পরবর্তীতে গোলটেবিল বৈঠক ব্যর্থ হলে আইয়ুব খান পদত্যাগ করেন।   মার্চ  এপ্রিল  মে  জুন  জুলাই  আগস্ট  সেপ্টেম্বর  অক্টোবর  নভেম্বর  ডিসেম্বর   বছর শেষ   জন্ম   মাহফুজুল হক, ইসলামি পণ্ডিত ও রাজনীতিবিদ  ২৭ জানুয়ারি - বিক্রম ভাট, ভারতীয় চলচ্চিত্র পরিচালক, প্রযোজক ও চিত্রনাট্যকার।  ১৪ মে - কেট ব্লানচেট, অস্ট্রেলীয় অভিনেত্রী ও নাট্য নির্দেশক।   মৃত্যু   ৩রা সেপ্টেম্বর, হো চি মিন - ভিয়েতনামের প্রাক্তন রাষ্ট্রপতি, ও ভিয়েত মিন স্বাধীনতা সংগ্রামের নেতা।  ২০ জানুয়ারি - ছাত্রদের মিছিলে গুলিবর্ষনের ঘটনায় নিহত হন ছাত্র আসাদুজ্জামান।  ২৪ জানুয়ারি - পুলিশের গুলিতে নিহত হন কিশোর ছাত্র মতিয়ুর রহমান-সহ আরও অনেকে।  বিষয়শ্রেণী:১৯৬৯
কে এম খালিদ (জন্ম ৪ আগস্ট ১৯৫৫) বাংলাদেশের সংস্কৃতি প্রতিমন্ত্রী এবং আওয়ামী লীগের একজন রাজনীতিবিদ। তিনি নবম ও একাদশ জাতীয় সংসদে ময়মনসিংহ-৫ আসন থেকে নির্বাচিত হন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভার সদস্য হিসেবে শপথ গ্রহণ করেন।  প্রারম্ভিক জীবন খালিদ ১৯৫৫ সালের ৪ আগস্ট ময়মনসিংহ জেলায় জন্মগ্রহণ করেন। তার পিতার নাম এম আবদুল ওয়াদুদ ও মাতা রাবেয়া খাতুন। তিনি প্রথমে আনন্দ মোহন কলেজে ও পরবর্তীতে ঢাকা বিশ্ববিদ্যালয়ে শিক্ষা লাভ করেন।  রাজনৈতিক জীবন ছাত্র রাজনীতি খালিদ আনন্দ মোহন কলেজের ছাত্র থাকাবস্থায় রাজনীতির সাথে সম্পৃক্ত হন। ১৯৭৭ থেকে ১৯৮০ সাল পর্যন্ত তিনি বাংলাদেশ ছাত্রলীগের আনন্দ মোহন শাখার আহবায়ক ছিলেন। ১৯৮০-১৯৮১ মেয়াদে কলেজের ছাত্র সংসদের সহ-সভাপতির দায়িত্ব পালন করেন। ১৯৮১ থেকে ১৯৮৩ সাল পর্যন্ত ছাত্রলীগের ময়মনসিংহ জেলা শাখার সভাপতির দায়িত্ব পালন করেন।  ১৯৮৭ থেকে বর্তমান খালিদ এরপর আওয়ামী যুবলীগে যোগদান করেন এবং ১৯৮৭ থেকে ১৯৯৪ সাল পর্যন্ত সংগঠনের কেন্দ্রীয় নির্বাহী কমিটির সদস্য ছিলেন। ১৯৯৫ সালে তিনি আওয়ামী লীগে যোগদান করেন। ১৯৯৭ থেকে ২০০৪ সাল পর্যন্ত আওয়ামী লীগের ময়মনসিংহ জেলা শাখার যুগ্ম- সাধারণ সম্পাদক এবং ২০০৪ থেকে ২০১৩ সাল পর্যন্ত সহ-সভাপতি ছিলেন। পরবর্তীতে ময়মনসিংহ জেলার মুক্তাগাছা উপজেলা শাখার সভাপতি হিসেবে দায়িত্ব নেন।  ২০০৮ সালে নবম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-৫ আসন থেকে প্রথমবারের মত সংসদ সদস্য নির্বাচিত হন এবং নবম জাতীয় সংসদে দায়িত্ব পালন করেন। ২০১৮ সালের একাদশ জাতীয় সংসদ নির্বাচনে তিনি পুনরায় একই আসন থেকে একাদশ জাতীয় সংসদে নির্বাচিত হন। ২০১৯ সালের ৭ জানুয়ারি থেকে তিনি শেখ হাসিনার চতুর্থ মন্ত্রিসভায় সংস্কৃতি প্রতিমন্ত্রীর দায়িত্ব পালন করেন। ব্যক্তিগত জীবন খালিদ ব্যক্তিগত জীবনে সোহেলা আক্তারের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।  তার দুই ভাই বাংলাদেশী নাট্যকার এম হামিদ, অভিনেতা মাহমুদ সাজ্জাদ।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:ময়মনসিংহ জেলার রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:শেখ হাসিনার চতুর্থ মন্ত্রিসভার সদস্য বিষয়শ্রেণী:১৯৫৫-এ জন্ম বিষয়শ্রেণী:ময়মনসিংহ জেলার ব্যক্তি
আলিশিং জেলা (পারসিক: ولسوالی علیشنگ ) আফগানিস্তানের ৫টি জেলার মধ্যে অন্যতম একটি জেলা, যেটি লাঘমান প্রদেশের প্রাদেশিক কেন্দ্রস্থল মিহতারলাম থেকে ২১ কিমি দূরে অবস্থিত। ভৌগোলিক অবস্থান অনুযায়ী জেলাটির সীমানা, কাবুল প্রদেশ এবং কাপিসা প্রদেশে পশ্চিমে, উত্তরে দৌলত শাহ জেলা, পূর্বে আলিঙ্গার জেলা এবং দক্ষিণে মিহতারলাম জেলা অবস্থিত। ২০১০ সালের আদমশুমারীল হিসাব অনুযায়ী, এখানকার জনসংখ্যা ছিল প্রায় ১০০,০০০ জন এর মত, যার মধ্যে থেকে ৬৫% পশাই, ২০% পশতু এবং ১৫% তাজিক সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে আলিশিং গ্রাম (আলিশাং), যার অবস্থান হচ্ছে  ৮৬২ মিটার উচ্চতায়। উপত্যকা এবং পর্বতমালা মিলিয়ে প্রায় ১২ থেকে ১৪ টির মত গ্রাম রয়েছে। আলিশিং নদীটি জেলাটির মধ্য দিয়ে প্রবাহিত হয় এবং এই নদীটি মূলত সেচের মূল উৎস হিসেবে পরিচালিত হয়ে থাকে।   বহিঃসংযোগ   ২০০২ সালে এআইএমএস জেলা তথ্য  এআইএমএস জেলা মানচিত্র  বিষয়শ্রেণী:লাঘমান প্রদেশের জেলা
রুদ্রপ্রয়াগ ভারতীয় রাজ্যের রুদ্রপ্রয়াগ জেলার একটি শহর এবং পৌরসভা। রুদ্রপ্রয়াগ, আলকানন্দ নদীর পঞ্চ প্রয়াগের (পাঁচটি সঙ্গম) মধ্যে একটি। এখানে অলকানন্দা এবং মন্দাকিনী নদীর সঙ্গম হয়েছে। হিন্দু ধর্মাবলম্বীদের অন্যতম তীর্থক্ষেত্র কেদারনাথ, রুদ্রপ্রয়াগ থেকে ৮৬  কিলোমিটার দূরে অবস্থিত। এখানে অবস্থান করে জিম করবেট মানুষখেকো রুদ্রপ্রয়াগের চিতাবাঘ শিকার করেছিলেন ও এ সংক্রান্ত গ্রন্থ লিখেছিলেন। thumb|right|গঙ্গার জন্মস্থান - অলকানন্দা ও মন্দাকিনীর সঙ্গমস্থল  ভূগোল রুদ্রপ্রয়াগ জেলা  অবস্থিত।Falling Rain Genomics, Inc - Rudraprayag এর গড় উচ্চতা হল ৮৯৫  মিটার (২,৯৩৬  ফুট)।  ২০১৩ সালের উত্তরাখণ্ড বন্যায় অনেক নতুন ভবন এবং বিশেষত  সঙ্গম  অঞ্চল মারাত্মকভাবে ক্ষতিগ্রস্ত হয়েছিল। মন্দাকিনী নদীর উপরে একটি পায়ে চলা সেতু এবং নিচেরদিকে রায়তলিতে একটি ছয় কিলোমিটার সেতু বন্যার স্রোতের তোড়ে ভেসে গিয়েছিল। সঙ্গম অঞ্চলের বিন্যাসটি উল্লেখযোগ্যভাবে বদলে গেছে। কেদারনাথের দিকে যাওয়ার পথে মন্দাকিনী উপত্যকার পাশের রাস্তাটি বহু অংশে ক্ষতিগ্রস্ত হয়েছিল।  জনসংখ্যার উপাত্ত ২০১১ সালের আদমশুমারি অনুসারে রুদ্রপ্রয়াগ শহরের জনসংখ্যা ৯,৩১৩ জন, যার মধ্যে ৫,২৪০ জন পুরুষ এবং ৪,০৭৩ জন মহিলা। রুদ্রপ্রয়াগে প্রতি হাজার পুরুষে মহিলার সংখ্যা ৭৭৭, যেখানে রাজ্যে এই সংখ্যা ৯৬৩। শিশুদের মধ্যে উত্তরাখণ্ড রাজ্যে প্রতি হাজার বালকের বিপরীতে ৮৯০ বালিকা আছে, যা রুদ্রপ্রয়াগে ৮০৩ এর কাছাকাছি। রুদ্রপ্রয়াগ শহরে সাক্ষরতার হার ৮৯.৪২%, রাজ্য গড় ৭৮.৮২%-এর চেয়ে বেশি। রুদ্রপ্রয়াগে পুরুষদের সাক্ষরতার হার ৯৩.৪৩% এবং মহিলা সাক্ষরতার হার ৮৪.২৪%।   যোগাযোগ ব্যবস্থা   বিমান নিকটতম বিমানবন্দর হল দেরাদুনের জলি গ্রান্ট বিমানবন্দর,  দূরে।  রেলপথ নিকটতম রেলস্টেশনটি ঋষিকেশ। তবে, ঋষিকেশ একটি ছোট রেলস্টেশন, যা দ্রুত ট্রেনগুলির মাধ্যমে সংযুক্ত নয়। হরিদ্বার রেলওয়ে জংশন, যেটি ঋষিকেশ থেকে আরও ২৪  কি.মি. দূরে, ভারতের বেশিরভাগ প্রধান শহরের সঙ্গে রেলপথে সংযুক্ত এবং তাই, এটি রেলপথে রুদ্রপ্রয়াগে পৌঁছোনোর নিকটতম স্টেশন।  নির্মাণাধীন ঋষিকেশ-কর্ণপ্রয়াগ লাইন এই শহরকে দেশের বিভিন্ন প্রান্তের সাথে যুক্ত করবে। লাইনটিতে 12টি স্টেশন, 17টি টানেল এবং 35টি সেতু থাকবে এবং এটি 2024-25 সালের মধ্যে শেষ হবে বলে আশা করা হচ্ছে।    সড়কপথ জাতীয় রাজপথ এনএইচ ৫৮এর ওপর রুদ্রপ্রয়াগ অবস্থিত, যা ইন্দো-তিব্বত সীমান্তের কাছে উত্তরাখণ্ডে দিল্লিকে বদ্রীনাথ এবং মানা গিরিপথের সাথে সংযুক্ত করে। সুতরাং, নতুন দিল্লি থেকে হরিদ্বার এবং ঋষিকেশ হয়ে যে সমস্ত বাস এবং যানবাহন, গ্রীষ্ম মাসে তীর্থের মরসুমে, তীর্থযাত্রীদের নিয়ে বদ‌্রীনাথে যায়, যোশীমঠ এবং আরও উত্তরের রাস্তায় রুদ্রপ্রয়াগের মধ্য দিয়ে যায়। ঋষিকেশ হল, সড়কপথে রুদ্রপ্রয়াগে যাবার প্রাথমিক বিন্দু এবং ঋষিকেশ বাস স্টেশন থেকে রুদ্রপ্রয়াগ পর্যন্ত নিয়মিত বাস চলাচল করে। ঋষিকেশ থেকে দেবপ্রয়াগ এবং শ্রীনগর হয়ে সড়কপথে রুদ্রপ্রয়াগের দূরত্ব ।  left|thumb|১৭ ই জুন, ২০১৩, মন্দাকিনী নদীর উপরে, ভেসে যাওয়া পায়ে চলা সেতুর ধ্বংসাবশেষ   আরও দেখুন   রুদ্রপ্রয়াগ লেপার্ড  তথ্যসূত্র  বহিঃসংযোগ  Rudraprayag city, Official website Rudraprayag district website Rudraprayag at wikimapia  বিষয়শ্রেণী:রুদ্রপ্রয়াগ জেলার শহর ও শহরতলি বিষয়শ্রেণী:উত্তরাখণ্ডের পর্যটন বিষয়শ্রেণী:রুদ্রপ্রয়াগ
শিবা আলী খান একজন বাংলাদেশী মডেল ও অভিনেত্রী। ফ্যাশন মডেল হিসাবে সাফল্যের পর ২০১২ সালের অক্টোবরে রাজকুমার নাটকের মধ্যদিয়ে তিনি তার অভিনয় জীবন শুরু করেন।  তার প্রথম চলচ্চিত্র ২০১৫ সালে মুক্তিপ্রাপ্ত দ্যা স্টোরি অফ সামারা। তার দ্বিতীয় চলচ্চিত্র অপারেশন অগ্নিপথ,, যা ২০১৭ সালে মুক্তির কথা থাকেলেও, ২০১৯ পর্যন্ত বিলম্ব হচ্ছে।   সংক্ষিপ্ত জীবনী  খান মুন্সীগঞ্জে জন্মগ্রহণ করেন এবং ১৫ বছর বয়স পর্যন্ত সেখানে বসবাস করেন, পরবর্তীকালে ঢাকায় চলে যান। তার এক ছোট বোন আছে যার নাম লিব।   কর্মজীবন  রানওয়ে মডেল হিসেবে ১৭ বছর বয়সে খান তার মডেলিং জীবন শুরু করেন। তিনি মডেল হিসেবে সফলভাবে কাজ করেছিলেন। ২০১২ সালে তিনি রাজকুমার নাটকে অভিনয় করে এবং ২০১৩ সালে বেঁচে থাক ভালবাসাতে অভিনয় করেন।  তার প্রথম ছবি দ্যা স্টোরি অফ সামারা ২০১৫ সালে মুক্তি।  চলচ্চিত্র  দ্যা স্টোরি অফ সামারা (২০১৫)  অপারেশন অগ্নিপথ   তথ্যসূত্র    বহিঃসংযোগ       বিষয়শ্রেণী:জন্ম সাল অজানা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী নারী মডেল বিষয়শ্রেণী:ঢাকার ব্যক্তি বিষয়শ্রেণী:১৯৯১-এ জন্ম বিষয়শ্রেণী:ঢাকার অভিনেত্রী
২০১৯–২০ রুশ প্রিমিয়ার লিগ রাশিয়ার শীর্ষ স্তরের ফুটবলের ২৮তম মৌসুম এবং সোভিয়েত ইউনিয়নের পতনের পর বর্তমান রুশ প্রিমিয়ার লিগের নামের অধীনে ১৬তম মৌসুম। জিনিত সেন্ট পিটার্সবার্গ এই লিগের বর্তমান চ্যাম্পিয়ন। এই মৌসুমে তামবভ এবং সোচি ২০১৮–১৯ রুশ ফুটবল জাতীয় লিগ হতে যোগদান করেছিল এবং ইয়েনিসিয় ক্রাস্নোইয়ার্স্ক এবং আনঝি মাখাচকালা ২০১৯–২০ রুশ ফুটবল জাতীয় লিগ অবনমিত হয়েছিল।  দল স্টেডিয়াম এবং অবস্থান  জিনিত সেন্ট পিটার্সবার্গ রুবিন কাজান রস্তভ ক্রিলিয়া সভিয়াতভ সামারা ক্রেস্তভস্কি স্টেডিয়াম কাজান এরিনা রস্তভ এরিনা সামারা এরিনা ধারণক্ষমতা: ৬৭,৮০০ ধারণক্ষমতা: ৪৫,০৯৩ ধারণক্ষমতা: ৪৫,০০০ ধারণক্ষমতা: ৪৪,৯১৮ 225px 250px 250px 210px স্পার্তাক মস্কো উরাল ইয়েকাতেরিনবুর্গ অতক্রিতিয়ে এরিনা কেন্দ্রীয় স্টেডিয়াম ধারণক্ষমতা: ৪৪,৩০৭ ধারণক্ষমতা: ৩৫,৬৯৬ 225px 260px ক্রাস্নোদার আখমাত গ্রজনিয় ক্রাস্নোদার স্টেডিয়াম আখমাত-এরিনা ধারণক্ষমতা: ৩৪,২৯১ ধারণক্ষমতা: ৩০,৫৯৭ 250px 225px সিএসকেএ মস্কো লকোমতিভ মস্কো ভিইবি এরিনা আরজেডডি এরিনা ধারণক্ষমতা: ৩০,৪৫৭ ধারণক্ষমতা: ২৭,৩২০ 250px 270px সোচি তামবভ ফিস্ট অলিম্পিক স্টেডিয়াম মর্ডোভিয়া এরিনা ধারণক্ষমতা: ৪৭,৬৫৯ ধারণক্ষমতা: ৪৪,৪৪২ 250px 220px আর্সেনাল তুলা দিনামো মস্কো উফা অরেনবুর্গ আর্সেনাল স্টেডিয়াম ভিটিবি এরিনা নেফতিয়ানিক স্টেডিয়াম গাজোভিক স্টেডিয়াম ধারণক্ষমতা: ২০,০৪৮ ধারণক্ষমতা: ২৬,৩১৯ ধারণক্ষমতা: ১৫,১৩২ ধারণক্ষমতা: ৭,৫২০ 220px 250px 220px 220px  তথ্যসূত্র  বহিঃসংযোগ  বিষয়শ্রেণী:রুশ প্রিমিয়ার লিগের মৌসুম বিষয়শ্রেণী:২০১৯–২০-এ রুশ ফুটবল বিষয়শ্রেণী:২০১৯–২০-এ ইউরোপীয় ফুটবল লিগ বিষয়শ্রেণী:কোভিড-১৯ মহামারীর কারণে স্থগিত ফুটবল প্রতিযোগিতা
কথাপ্রকাশ ২০০২ সালে প্রতিষ্ঠিত একটি প্রকাশনা সংস্থা। এটি সৃজনশীলতার বিস্তার, মননশীল পাঠক তৈরি এবং দেশের নবীন ও প্রবীণ লেখকদের রচনা প্রকাশের লক্ষ্যে কাজ করে থাকে। এই প্রকাশনা প্রতিষ্ঠানের স্বত্ত্বাধিকারী জসিম উদ্দিন।  ২০২৪ সালে প্রকাশিত বিষয় ও গুণমানসম্মত সর্বাধিক সংখ্যক বই প্রকাশের জন্য কথাপ্রকাশকে বাংলা একাডেমি ২০২৫ সালে চিত্তরঞ্জন সাহা স্মৃতি পুরস্কার প্রদান করে।  তথ্যসূত্র  বহিঃসংযোগ দাপ্তরিক ওয়েবসাইট  বিষয়শ্রেণী:২০০২-এ প্রতিষ্ঠিত বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:বাংলাদেশের বই প্রকাশনা কোম্পানি বিষয়শ্রেণী:বাংলাদেশী মার্কা বিষয়শ্রেণী:চিত্তরঞ্জন সাহা স্মৃতি পুরস্কার বিজয়ী
থাম্ব| মাউন্ট ক্লেয়ার, সামনের দৃশ্য হামফ্রে সেন্ট জন-মিল্ডমে (১৭৯৪-১৮৫৩) ছিলেন একজন ইংরেজ মার্চেন্ট ব্যাংকার এবং রাজনীতিবিদ, বারিং ব্রাদার্সের অংশীদার।   জীবন  সেন্ট জন-মিল্ডমে কোল্ডস্ট্রিম গার্ডে যোগ দেন এবং উপদ্বীপ যুদ্ধে অধিনায়ক হিসেবে দায়িত্ব পালন করেন। ১৮২৩ সালে আলেকজান্ডার বারিং -এর কন্যা অ্যান বারিংকে বিয়ে করার পর  তাকে পারিবারিক ব্যাংকে অংশীদারিত্বের প্রস্তাব দেওয়া হয়। তাদের একটি সন্তান ছিল, হামফ্রে ফ্রান্সিস সেন্ট জন-মিল্ডমে (১৮২৫-১৮৬৬)  সেন্ট জন-মাইল্ডমেও ব্যাংক অফ ইংল্যান্ডের একজন পরিচালক নিযুক্ত হন। তিনি সাউদাম্পটন, হ্যাম্পশায়ারের কনজারভেটিভ এমপি ছিলেন। তিনি ১৮৪৩ সালে দাস বাণিজ্য দমন বিলের বিরুদ্ধে কথা বলেন এবং ভোট দেন।  তিনি ১৮৩০-৩২ সাল থেকে রোহ্যাম্পটনের মাউন্ট ক্লেয়ারে বসবাস করতেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৫৩-এ মৃত্যু বিষয়শ্রেণী:১৭৯৪-এ জন্ম বিষয়শ্রেণী:সাউদাম্পটনের যুক্তরাজ্যের সংসদ সদস্য
ভারত কলা ভবন হলো ভারতের বারাণসীর বেনারস হিন্দু বিশ্ববিদ্যালয়ে অবস্থিত একটি বিশ্ববিদ্যালয় জাদুঘর। এটি ভারতীয় শিল্প ও সংস্কৃতির জ্ঞান বিস্তারে সহায়ক ভূমিকা পালন করেছে। এটি বেনারস হিন্দু বিশ্ববিদ্যালয় এবং বারাণসী শহরের অন্যতম গুরুত্বপূর্ণ পর্যটন আকর্ষণ।   ইতিহাস  ভারত কলা ভবনের ধারণাটি বাস্তব রূপ পায় ১৯২০ সালের ১ জানুয়ারী বারাণসীর গোদোলিয়ায় একটি অংশে ভারতীয় ললিত কলা পরিষদ প্রতিষ্ঠার মাধ্যমে। ১৯২০ থেকে ১৯৬২ সালের মধ্যে জাদুঘরের সংগ্রহ বারাণসীর বিভিন্ন স্থানে স্থানান্তরিত করা হয়। এরপর ১৯৫০ সালে জওহরলাল নেহরু বর্তমান জাদুঘর ভবনের ভিত্তিপ্রস্তর স্থাপন করেন এবং ১৯৬২ সালে জাদুঘরটি বেনারস হিন্দু বিশ্ববিদ্যালয়ে তার বর্তমান অবস্থানে স্থানান্তরিত হয়। মহাত্মা গান্ধী তিনবার ভারত কলা ভবন পরিদর্শন করেছিলেন এবং তাঁর শেষ ভ্রমণে তিনি লিখেছিলেন "संग्रह बहुत अच्छा है" ("সংগ্রহটি খুব ভালো")।[ তথ্যসূত্র প্রয়োজন ]   মাইলফলক   ১৯২০: ভারতীয় ললিত কলা পরিষদ প্রতিষ্ঠিত হয়।  ১৯২৬: ভারতীয় ললিত কলা পরিষদ গোদোলিয়া থেকে কামাখ্যা কেন্দ্রীয় হিন্দু বালক বিদ্যালয়ে স্থানান্তরিত হয়।  ১৯২৯: রবীন্দ্রনাথ ঠাকুর (প্রথম চেয়ারম্যান) শিল্প ও কারুশিল্পের উপর মনোনিবেশ করার সিদ্ধান্ত নেন।  ১৯২৯: ভারত কলা ভবন (ভারতীয় শিল্প জাদুঘর) নামের অধীনে ভারতীয় ললিত কলা পরিষদ থেকে কাশী নাগরী প্রচারিণী সভাতে স্থানান্তরিত হয়।  ১৯৩০: কাশী নাগরী প্রচারিণী সভার ভারত কলা ভবনের আনুষ্ঠানিক উদ্বোধন করেন প্রফেসর অর্ধেন্দ্র কুমার গাঙ্গুলী।  ১৯৪৫: রজত জয়ন্তী।  ১৯৪৭: লন্ডনের প্রদর্শনীতে প্রদর্শনী ধার দেওয়া।  ১৯৫০: নাগরী প্রচারিণী সভা থেকে বেনারস হিন্দু বিশ্ববিদ্যালয়ের মালব্য ভবনে সংগ্রহ স্থানান্তর।  ১৯৫০: জওহরলাল নেহরু বর্তমান ভবনের ভিত্তিপ্রস্তর স্থাপন করেন।  ১৯৬২: জওহরলাল নেহরু কর্তৃক নতুন ভবনের উদ্বোধন।  ১৯৭০: সুবর্ণ জয়ন্তী।  ১৯৭৭: প্রতাপচন্দ্র চন্দ্র কর্তৃক ভবনের পশ্চিম শাখার ভিত্তিপ্রস্তর স্থাপন।  ১৯৮০: পদ্মবিভূষণ রাই কৃষ্ণদাসের মৃত্যু।  ১৯৯০: অ্যালিস বোনার গ্যালারির উদ্বোধন।  ১৯৯৫: প্ল্যাটিনাম জয়ন্তী।  ২০১১: মহামনা পণ্ডিত মদনমোহন মালব্যের ১৫০তম জন্মবার্ষিকীতে, জাদুঘর একটি তথ্যচিত্র তৈরি করে এবং তাঁর উপর একটি বই প্রকাশ করে।   সংগ্রহ  ভারত কলা ভবনে ১ম থেকে ১৫শ শতাব্দীর শিল্পকর্ম, বৌদ্ধ ও হিন্দু ভাস্কর্য, চিত্রকলা, পাণ্ডুলিপি, মুঘল মিনিয়েচার, চিত্রকর্ম, কিংখাপের বস্ত্র, সমসাময়িক শিল্পকর্ম এবং ব্রোঞ্জ মূর্তির সংগ্রহ রয়েছে। মৃৎশিল্প, ধাতব শিল্প, হাতির দাঁতের জিনিসপত্র, অলংকার, পোড়ামাটির পুঁতি এবং গুজরাটি, রাজস্থানী ও পাহাড়ি ক্ষুদ্রাকৃতির চিত্রকর্মের বিরল সংগ্রহও জাদুঘরে প্রদর্শিত হচ্ছে। ভারত কলা ভবনের মোট সংগ্রহ সংখ্যা ১০৪,৩৭৬। ডান|থাম্ব| ভারত কলা ভবনে প্রদর্শিত হাতির ওপর যক্ষী   প্রদর্শিত জিনিসপত্র   সংরক্ষিত উপকরণ  প্রত্নতাত্ত্বিক উপকরণ  অলঙ্করণ শিল্প  ভারতীয় ডাকটিকিট  সাহিত্যিক উপাদান  চিত্রকলা  ব্যক্তিগত সংগ্রহ  বস্ত্র এবং পোশাক   সংগ্রহ  বিভাগ সংগ্রহ সংখ্যা প্রত্নতাত্ত্বিক বিভাগ ২৪,৫৬১ বেনারস বিভাগ ৭০৫ অলঙ্করণ শিল্প বিভাগ ১,১৬৯ বিনিময় ৭৬ সাহিত্যিক উপাদান বিভাগ ২৭,৩৩৬ বিবিধ ১,৬০৫ মুদ্রা বিভাগ ৩৩,২৩৬ চিত্রকলা বিভাগ ১০,৬২৫ ডাকটিকিট বিভাগ ২,৯৪১ বস্ত্রশিল্প বিভাগ ১,৭৪৭ পশমের বস্ত্রশিল্প ব্লক ৩৭৫ মোট ১০৪,৩৭৬  আরও দেখুন  বেনারস হিন্দু বিশ্ববিদ্যালয়   তথ্যসূত্র   বিষয়শ্রেণী:১৯২০-এ প্রতিষ্ঠিত জাদুঘর বিষয়শ্রেণী:১৯২০-এ ভারতে প্রতিষ্ঠিত বিষয়শ্রেণী:উত্তরপ্রদেশের জাদুঘর বিষয়শ্রেণী:বারাণসীর দর্শনীয় স্থান বিষয়শ্রেণী:বেনারস হিন্দু বিশ্ববিদ্যালয় বিষয়শ্রেণী:ভারতের প্রত্নতাত্ত্বিক জাদুঘর বিষয়শ্রেণী:ভারতের শিল্পকলা জাদুঘর ও গ্যালারি
আনোয়ার চৌধুরী (জন্ম ১৫ জুন ১৯৫৯) একজন বাংলাদেশি বংশোদ্ভুত ব্রিটিশ কূটনীতিবিদ। তিনিই প্রথম কোন বাংলাদেশী যিনি ব্রিটিশ হাই কমিশনার হিসেবে বাংলাদেশে দায়িত্ব পালন করেন। এর পরে বৈদেশিক ও কমনওয়েলথ অফিসে একজন ব্যবস্থাপক হিসাবে দায়িত্ব পালন শেষে বর্তমানে তিনি পেরু তে ব্রিটিশ হাই কমিশনার হিসাবে দায়িত্ব পালন করছেন।   প্রাথমিক জীবন  তিনি ১৯৫৯ সালের ১৫ জুন তৎকালীন পূর্ব পাকিস্তানের সুনামগঞ্জ জেলার জগন্নাথপুর থানার পাটলী ইউনিয়নের প্রভাকরপুর গ্রামে জন্মগ্রহণ করেন। ছোটবেলাতেই তিনি তার বাবা মায়ের সঙ্গে লন্ডনে পাড়ি জমান।    শিক্ষা  আনোয়ার চৌধুরী একজন ব্রিটিশ কূটনীতিক হলেও তার লেখা পড়া ছিল ইঞ্জিনিয়ারিংয়ে। তিনি সলফোর্ড বিশ্ববিদ্যালয় থেকে ইলেক্ট্রিক্যাল এবং ইলেক্ট্রনিক্যাল ইঞ্জিনিয়ারিং থেকে বিএসসি পাশ করেন। পরে তিনি ডুরহাম বিশ্ববিদ্যালয় থেকে ১৯৯৫ সালে এমবিএ করেন। সিভিল সার্ভিসে প্রবেশের পূর্বে তিনি RAF এর হয়ে কাজ করেন। সেই সাথে তিনি Siemens Plessey এ কর্মরত ছিলেন।   কর্ম জীবন  তার কর্ম জীবন শুরু হয় প্রতিরক্ষা মন্ত্রণালয়ে চাকরি থেকে। সেখানে তিনি ২০০০ সাল পর্যন্ত কর্মরত ছিলেন। তবে ২০০০ সালে তিনি বাংলাদেশে হাই কমিশনার হিসাবে নিয়োগ পাওয়ার জন্যে চেষ্টা করে ব্যর্থ হলেও পরে ২০০৪ সালে তিনি বাংলাদেশে ব্রিটিশ হাই কমিশনার হিসাবে নিয়োগ প্রাপ্ত হন।   বোমা হামলা  ২০০৪ সালে নিজের জন্ম ভূমি সিলেটের শাহজালাল (র.) মাজার মসজিদ থেকে নামাজ পড়ে বের হওয়ার সময়ে তিনি সন্ত্রাসী দ্বারা বোমা হামলার শিকার হন। এসময় তিনি কোন প্রকার নিরাপক্তা কর্মী ছাড়াই ছিলেন। পরে তার উপর বোমা হামলার জন্যে তিনজন অপরাধীকে ফাঁসি দেয়া হয়।    ব্যক্তিগত জীবন  আনোয়ার চৌধুরী মোমেনা চৌধুরীর সাথে বিবাহ বন্ধনে আবদ্ধ হন। তার দুই মেয়ে এবং এক ছেলে। তিনি সিলেটি বাউল গানের ভক্ত।    তথ্যসূত্র    বহিঃসংযোগ     বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশে ব্রিটিশ হাই কমিশনার বিষয়শ্রেণী:সুনামগঞ্জ জেলার ব্যক্তি বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:বাংলাদেশী মুসলিম বিষয়শ্রেণী:ব্রিটিশ মুসলিম বিষয়শ্রেণী:ইংল্যান্ডে বাংলাদেশী অভিবাসী বিষয়শ্রেণী:ব্রিটিশ বাংলাদেশী বিষয়শ্রেণী:ডারহাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:সলফোর্ড বিশ্ববিদ্যালয়ের প্রাক্তন শিক্ষার্থী
থাম্ব|ইসলামপুর, মুর্শিদাবাদের ভৈরব সেতুইসলামপুর ডোমকল মহকুমা, মুর্শিদাবাদ, পশ্চিমবঙ্গ এর রানীনগর-১ ব্লক এ অবস্থিত একটি সেনশাস টাউন (জনগণনা নগর)। এই শহরটি চক-ইসলামপুর নামে অধিক পরিচিত। চক ইসলামপুরের পাশেই অবস্থিত।    নামকরণ  ইসলামপুর শহরটির নামকরণ হয়েছে বাঙলার নবাব এর দেওয়ান ইসলাম খান এর নাম অনুসারে। তিনি ১৭১৭ খ্রীষ্টাব্দে গোয়াস, শহর থেকে ২ কিলোমিটার দুরে ঘাঁটি স্থাপন করেছিলেন।    ভূগোল  শহরটি ভৈরব নদীর কিনারায় অবস্থিত। বহরমপুর থেকে আসার সময় ভৈরব সেতু এই শহরের প্রবেশদ্বার। বহরমপুর, জেলা সদর, থেকে শহরটি ২৫ কিলোমিটার দুরে অবস্থিত এবং বহরমপুর-ডোমকল-জলঙ্গী রাজ্য সড়ক এবং বহরমপুর-ইসলামপুর-সেখপাড়া-সাগরপাড়া সড়কের দ্বারা সংযুক্ত।ইসলামপুর শহরের কেন্দ্রে ইসলামপুর বাস স্ট্যান্ড থেকে ২ মিনিট হাঁটা দুরত্বে নেতাজী পার্ক নামে একটি ফুটবল খেলার মাঠ আছে।   থানা  ইসলামপুর থানা রানীনগর ১ ব্লকের একমাত্র থানা।    জনসংখ্যা   বিগত দশকে ইসলামপুর শহরের জনসংখ্যা দশ গুন বৃদ্ধি পেয়েছে। ভারতের জনগণনা ২০১১ অনুযায়ী ইসলামপুর ২টি সেনশাস টাউন যথা- ইসলামপুর এবং হড়হড়িয়া চক নিয়ে গঠিত।http://www.censusindia.gov.in/pca/SearchDetails.aspx?Id=331726 ভারতের জনগণনা ২০১১ অনুযায়ী শহরের মোট জনসংখ্যা ২৪,৪৩০। পুরুষ জনসংখ্যা ছিল ১২,৪০২ এবং মহিলা ছিল ১২,০৮২।http://www.censusindia.gov.in/pca/SearchDetails.aspx?Id=331728   যোগাযোগ  সড়ক - শহরটি জেলার বিভিন্ন প্রন্তের সাথে সড়কপথের দ্বারা ভালো ভাবে যুক্ত। বহরমপুরের জন্য সবসময় বাস পরিষেবা আছে। কলকাতা যাবার জন্য দিনে ৩টি বাস আছে। মালদা এবং কোচবিহার যাবার জন্য সরাসরি বাস ব্যবস্থা আছে।ট্রেকার ব্যবস্থাও আছে। সহরে ঘোরার জন্য সাইকেল বা রিকশা ব্যবস্থা আছে।  রেল - শহরটি রেলপথ দ্বারা সংযুক্ত নয়। তবে, কৃষ্ণনগর এবং বহরমপুর যোগ করে এই শহরের উপর দিয়ে রেলপথ বিস্তারের একটি প্রস্তাবনা আছে।    আকর্ষণ  শহর থেকে ভৈরব নদীর দৃশ্য মনোরম। এখানে একটি পুরানো জমিদার বাড়ী আছে। প্রাচীন কিছু আসবাব ও অতীতের কিছু নিদর্শন দেখতে পাওয়া যাবে। চক-এরর ভিতরে প্রাচীন শহরের মতে সংকীর্ণ গলিপথ, পুরানো বাড়ি দেখতে পাওয়া যায়।   বিনোদন  এখানে বিনোদনের মাধ্যম খুব কম। একটি মাত্র থিয়েটার আছে এখানে। খুব কম খেলার মাঠ আছে. ভৈরব নদীর কিনারায় একটি পার্ক তৈরি হচ্ছে।   শিক্ষা  এই শহরে চক ইসলামপুর শ্রীকৃষ্ণ চম্পালাল মাহেশ্বরী উচ্চ বিদ্যালয় নামে একটি পুরানো বিদ্যালয় আছে, যেটি ১৮৭৮ সালে প্রতিষ্ঠিত হয়েছিল। বর্তমানে একটি সাধারণ ডিগ্রী কলেজ (মুর্শিদাবাদ আদর্শ মহাবিদ্যালয়), ২টি বালিকা বিদ্যালয় এবং একটি মাদ্রাসা আছে। পাশাপাশি বেশ কয়েকটি বেসরকারী শিক্ষা প্রতিষ্ঠান ও সরকারী প্রাইমারী বিদ্যালয় আছে।  মুর্শিদাবাদ আদর্শ মহাবিদ্যালয়  ১৯৮১ সালে প্রতিষ্ঠিত হয়। কল্যাণী বিশ্ববিদ্যালয়ের সংসৃষ্ঠ এই কলেজটিতে বাংলা, ইংরেজি, ইতিহাস, দর্শন এবং রাষ্ট্রবিজ্ঞান বিষয়ে স্নাতক স্তরে পড়ানো হয়।   স্বাস্থ্য  ইসলামপুর গ্রামীণ হাসপাতাল এ ৩০টি বেড কার্যকরি আছে।   আরও দেখুন   মালদা এবং মুর্শিদাবাদ জেলায় গঙ্গা নদী বরাবর নদী ভাঙ্গন   তথ্যসূত্র   বিষয়শ্রেণী:মুর্শিদাবাদ,ভারত এর শহর বিষয়শ্রেণী:মুর্শিদাবাদ জেলার শহর ও নগর
ইয়োশিতোকি ওইমা (大今 良時, জন্ম ১৫ মার্চ, ১৯৮৯) একজন জাপানি মাঙ্গাকা ও লেখিকা। তিনি মূলত তার জনপ্রিয় মাঙ্গা সিরিজ আ সাইলেন্ট ভয়েস এবং টু ইউর ইটার্নিটি এর জন্য সর্বাধিক পরিচিত। তার রচনাশৈলী এবং কাহিনির গভীরতা পাঠকদের মধ্যে ব্যাপক প্রশংসা অর্জন করেছে।   প্রাথমিক জীবন ও কর্মজীবন  ওইমা ১৯৮৯ সালের ১৫ মার্চ জাপানের ওগাকিতে জন্মগ্রহণ করেন। তিনি তার মায়ের তৃতীয় কন্যা। ওইমার এক বড় বোন এবং এক বড় ভাই রয়েছে। ওইমার মা ছিলেন একজন সাংকেতিক ভাষা বিশেষজ্ঞ এবং দোভাষী যার থেকে ওইমা আ সাইলেন্ট ভয়েস মাঙ্গা সিরিজটি লেখার জন্য অনুপ্রাণিত হন। ওইমার এই  মাঙ্গা সিরিজতে তার মা এবং বোনের গুরুত্বপূর্ন প্রভাব ছিল।   তার রচিত প্রথম পূর্ণাঙ্গ মাঙ্গা ছিল মারডক স্ক্র্যাম্বল, যা স্থানীয় লেখক টো উবুকাতার লেখা সমনামের উপন্যাসের সচিত্র মাঙ্গা রূপান্তর ছিল। তার এই মাঙ্গা রূপান্তর রচনা ২০০৯ সালে প্রকাশিত হয়েছিল।  তিনি অ্যাটাক অন টাইটান নামক জনপ্রিয় জাপানি মাঙ্গা ধারাবাহিকের নবম পর্বের শেষে দৃশ্যের চিত্রায়নের দায়িত্ব পালন করেছিলেন।   আ সাইলেন্ট ভয়েস  -এর সাফল্যের পর, ইয়োশিতোকি ওইমা অন্যান্য মাঙ্গা শিল্পীদের সাথে ওরে নো ১০০-ওয়েম!! নামক একটি মাঙ্গায় কাজ করেন। ২০১৬ সালে ইয়োশিতোকি ওইমা তার তৃতীয় পূর্ণাঙ্গ মাঙ্গা সিরিজ টু ইওর ইটার্নিটি  প্রকাশ করেন।  ২০১৫ সালে, ইয়োশিতোকি ওইমা আ সাইলেন্ট ভয়েস -এর জন্য তেজুকা ওসামু সাংস্কৃতিক পুরস্কারে নব্য শিল্পী বা নিউ ক্রিয়েটরের পুরস্কার জিতেছিলেন।  এর এক বছর পরই আ সাইলেন্ট ভয়েস -কে আইজনার পুরস্কার এবং রুডলফ-ডার্কস-পুরস্কারে সম্মানিত করা হয়। ২০১৭ এবং ২০১৮ সালে ম্যাক্স অ্যান্ড মরিটজ পুরস্কারের জন্য এই মাঙ্গাটি  মনোনীত হয়।  ২০১৮ সালে তিনি ফ্রেঞ্চ জাপান এক্সপোতে আ সাইলেন্ট ভয়েস -এর জন্য দারুমা ডি'অর মাঙ্গা সম্মাননা এবং টু ইওর ইটার্নিটি -এর রচয়িতা হিসাবে দারুমা দে লা মিলুর নুভেল সেরি সম্মাননা পেয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:জাপানি ভাষার লেখা থাকা নিবন্ধ
বেলজীয় প্রো লিগ হলো বেলজিয়াম ফুটবল লিগের সর্বোচ্চ স্তর। ১৮৯৫ সালে শুরু হওয়া লিগটি ২০১৫-১৬ মৌসুমে এর নাম পরিবর্তন করে দেয়া হয় বেলজিয়াম প্রো লিগ (স্পন্সরশীপ কারণে জুপিলার প্রো লিগ ও বলা হয়। ডাচ উচ্চারণ [ˈʒypilɛr ˈproː ˈlik])। উন্নতি-অবনমন পদ্ধতিতে ১৬টি দল এতে প্রতিযোগিতা করে। লিগটির বর্তমান স্পন্সর Anheuser-Busch InBev জুপিলার বিয়ার প্রস্তুতকারী প্রতিষ্ঠান। এই পর্যন্ত ৭৫ টি ক্লাব এই লিগে প্রতিযোগিতা করেছে।তাদের মধ্যে ১৫ টি ক্লাব শিরোপা জয় করতে পেরেছে। সবচেয়ে সফল ক্লাব রয়্যাল স্পোর্টিং ক্লাব আন্ডারলেখট।  ইতিহাস ১৮৯৫ সালে ৭টি দল নিয়ে চ্যাম্পিয়নশিপ কাপ নামে লিগটি শুরু হয়।প্রথম কয়েক মৌসুম দ্বিতীয় কোনো লিগ ছিলো না বিধায় কোনো অবনমন পদ্ধতি ও ছিলো না।১৮৯৮-৯৯ মৌসুমে ২ টি লিগ করার ফলে পদ্ধতিটা চালু করা হয়।যদিও ১৯০০-০১ মৌসুমে সেটি বন্ধ রেখে পরের বছর থেকে আবার চালু করা হয়।পরবর্তীতে দল সংখ্যা ও প্রতিযোগিতার নিয়ম অনেক বার পরিবর্তিত হয়।মাঝে বিশ্বযুদ্ধের জন্য কয়েকবছর খেলা বন্ধ থাকে।লিগের নামও কয়েক বার পরিবর্তন হয়।সর্বশেষ ২০১৬ থেকে এর নাম বেলজিয়ান প্রথম বিভাগ এ নামকরণ   ১৮৯৫–১৯০৪: চ্যাম্পিয়নশিপ কাপ  ১৯০৪–১৯২৬: ফার্স্ট ডিভিশন  ১৯২৬–১৯৫২: ডিভিশন অফ অনার  ১৯৫৩-২০১৬: ফার্স্ট ডিভিশন  ২০১৬-২০২২: ফার্স্ট ডিভিশন এ  ২০২২- : প্রো লিগ  প্রতিযোগিতার বিন্যাস বর্তমান নিয়ম অনুসারে ১৬ টি ক্লাব প্রত্যেকটির সাথে হোম-এওয়ে ভিত্তিতে মোট ৩০ টি ম্যাচ খেলে।প্রতি ম্যাচ জয়ের জন্য ৩ ও ড্র‍য়ের জন্য ১ পয়েন্ট দেয়া হয়।নিয়মিত মৌসুম শেষে পয়েন্ট তালিকার শীর্ষ ৬ দল চ্যাম্পিয়নশিপ প্লে-অফ খেলে।প্রত্যেকটি দল সবার সাথে ১ টি করে খেলার পরে তালিকার ১ম দলটি বিজয়ী হয়।অবনমনের ক্ষেত্রেও নিচের  দলগুলোও প্লে অফ খেলে।যেখান থেকে ১ টি দলের অবনমন ঘটে।  তথ্যসূত্র  বিষয়শ্রেণী:ইউরোপের শীর্ষ স্তরের ফুটবল লিগ বিষয়শ্রেণী:বেলজীয় প্রথম বিভাগ এ বিষয়শ্রেণী:বেলজিয়ামের ফুটবল লিগ
thumb|জুম চাষ thumb|পাহাড়ে জুম চাষের দৃশ্য জুম চাষ (Shifting Cultivation) পাহাড়ি পার্বত্য চট্টগ্রামের ১৩টির বেশি ক্ষুদ্র নৃগোষ্ঠীর বসবাস। পাহাড়িদের জুম চাষ হলো এলাকায় প্রচলিত এক ধরনের কৃষিপদ্ধতি। "জুম চাষ" বিশেষ শব্দে "ঝুম চাষ" নামেও পরিচিত। "ঝুম চাষ" এক ধরনের স্থানান্তরিত কৃষিপদ্ধতি। এটি মূলত জঙ্গল কেটে পুড়িয়ে চাষ করা হয়, আবার সেই স্থানে জমির উর্বরতা কমে গেলে পূর্বের স্থান হতে কৃষি জমি স্থানান্তরিত করে অন্যত্র আবার কৃষি জমি গড়ে ওঠে। পাহাড়ের গায়ে ঢালু এলাকায় এই চাষ করা হয়। এই পদ্ধতির চাষে বছরের বিভিন্ন সময় বিভিন্ন ফসল উৎপাদন করা সম্ভব হয়। জুম চাষ পার্বত্য অঞ্চলের ক্ষুদ্র-নৃগোষ্ঠীদের জীবন জীবিকার প্রধান অবলম্বন। বর্তমানে প্রতি বছর প্রায় ২০০০০ হেক্টর ভূমি এ পদ্ধতিতে চাষাবাদ করা হয়। "ঝুম চাষ" ভারতে পোড়ু, বীরা, পোনম, প্রভৃতি নামেও পরিচিত। চাকমা মারমা ও ত্রিপুরা ছাড়াও অন্যান্য পাহাড়ি জনগোষ্ঠীর মানুষের মাঝে জুম চাষ বেশ জনপ্রিয়।  মূলত কিছু (৩-৫) বছর পাহাড়ের গায়ে, কিছু স্থানে চাষ করে সেই স্থানকে উর্বরতা বৃদ্ধি করার জন্য রেখে দিয়ে, আবার পাহাড়ের অন্য স্থানে গিয়ে জঙ্গল পরিষ্কার করে চাষাবাদ করাই হলো জুম চাষ।সমাজবিজ্ঞানী হোসাইন আল জামিলের লেখা থেকে উদৃত   তথ্যসূত্র   বিষয়শ্রেণী:আদিবাসীদের জীবিকা বিষয়শ্রেণী:চাষ পদ্ধতি বিষয়শ্রেণী:কৃষি বিষয়শ্রেণী:বনবিজ্ঞান বিষয়শ্রেণী:কৃষি ও পরিবেশ বিষয়শ্রেণী:প্রকার অনুযায়ী কৃষি